शेरिफ़ विभाग शेरिफ़ बैकर
हमें पता नहीं हम यहाँ क्यों हैं।
हमें पता नहीं यह साइलो किसने बनाया।
हमें पता नहीं कि साइलो के बाहर सब कुछ ऐसा क्यों है।
सुप्रभात, शेरिफ़।
ए, सैम। तुम जाग गई?
लगभग।
हमें पता नहीं कि बाहर जाना कब सुरक्षित होगा।
हमें बस यही पता है कि...
हम आज बाहर नहीं जा सकते।
आईने के आगे दुगुने फूल रखो।
ए।
तुम जल्दी आ गए।
हाँ, मैं सो नहीं पाया। पैरों में दर्द हो रहा था।
कॉफ़ी लेने के बाद, मुझसे होल्डिंग तीन में मिलो।
तीन में?
होल्डिंग तीन
तुम्हें कॉफ़ी चाहिए?
तुम क्या कर रहे हो?
मैं उसे देखना चाहता हूँ।
नहीं, शेरिफ़।
मुझे यह तीन साल पहले ही करना चाहिए था। पर मैंने सुना नहीं।
ए। बस करो।
वहाँ से बाहर निकलो। चलो इस बारे में बात करें।
मैं फैसला कर चुका हूँ, वरना मैं अंदर नहीं आता।
मुझे माफ़ कर दो, सैम।
इतनी बुरी स्थितियों से एक साथ गुज़रने के बाद, तुम मुझसे वह कहोगे?
तुम चाहते हो कि मैं सैंडी के आने तक इंतज़ार करूँ?
मैं नहीं चाहता कि तुम वे शब्द कहो।
कृपया, शेरिफ़। वे शब्द मत कहो।
-डेप्युटी मार्न्स... -कृपया, शेरिफ़।
मैं बाहर जाना चाहता हूँ।
जब तक कि तुम तैयारियाँ करो, मैं थोड़ा सो लेता हूँ।
ह्यु हावी की किताब श्रृंखला "साइलो" पर आधारित
साइलो
तुम कॉफ़ी बना रहे हो?
मेरा यह भी मेरा
हाँ, बना रहा हूँ!
ठीक है। कृपया, मेरी कॉफ़ी में दूध डालना। दरअसल, दूध मत डालना। मुझे...
मुझे दूध नहीं चाहिए। नहीं।
-चलो। लगभग आठ बज गए हैं। -ठीक है।
-कृपया। -ठीक है, आ रहा हूँ।
धन्यवाद।
पता नहीं हम यह क्यों कर रहे हैं।
हमें मंज़ूरी नहीं मिलेगी। हमने दो बार कोशिश की।
एक नया संदेश - खोलिए साइलोमेल
प्रजननीय मंज़ूरी दी जाती है बधाइयाँ
आपको स्वीकृति मिल गई है
विश्वास नहीं होता।
तीसरी कोशिश में सफलता मिलती है।
तुम बस इसलिए उत्साहित हो क्योंकि रोज़ सेक्स कर सकोगे।
ए, तुम अब से एक महीने बाद गर्भवती हो सकती हो।
कृपया थोड़ी और देर से गर्भवती होना।
चाहे जो भी हो, मैं तुमसे प्यार करता हूँ।
चुप रहो। हम यह कर रहे हैं। चलो चलें।
ऐली, उसका ऑफ़िस खुलने में अभी एक घंटा है।
हाँ। तब तक हम नाश्ता कर सकते हैं।
बच्चे का नाम सोच सकते हैं।
और मैं यह बस तुम्हारा मन रखने के लिए कह रही हूँ, क्योंकि बेशक़,
अगर मैं इस बच्चे को जन्म दे रही हूँ,
तो मैं जो मर्ज़ी उसका नाम रखूँगी।
ठीक है।
गर्भावस्था के अवसर का समय दिन 364 घंटे 23 मिनट 59
-शुभकामनाएँ। -धन्यवाद।
-बधाई हो। -हाँ। धन्यवाद।
धन्यवाद।
हैलो।
हैलो। बधाई हो।
हैलो।
मुझे इस हिस्से से सच में नफ़रत है।
लोग बस हमारे लिए बेहद ख़ुश हैं।
काश सब को पता न होता।
अरे, धत्।
शेरिफ़, मिसेज़ बैकर।
मैं टोकना नहीं चाहती हूँ।
तो मत टोको।
यह रहा तुम्हारा प्रसिद्ध मुँहफट बर्ताव।
जिसकी वजह से सभी तुम्हें पसंद करते हैं।
अगर सब मुझे पसंद करते हैं, तो मैं अपना काम अच्छी तरह नहीं कर रहा हूँ।
मिसेज़ बैकर, शायद तुम्हारे पति को मेरी बात में दिलचस्पी न हो...
मुझे बस इसी में दिलचस्पी होगी
-कि तुम हमें अकेला छोड़ दो, ग्लोरिया। -हॉलस्टन।
पर हमारे शेरिफ़ ने तुम्हें जो भी बोला हो,
मैं प्रजनन परामर्श देती हूँ...
अरे, हाँ? जैसे?
तुम्हारे पति इंतज़ार में हैं कि मैं कुछ ऐसा कहूँ
जो कहने की क़ानूनन अनुमति नहीं है।
-जैसे कि? -काफ़ी चालाक हो।
मुझे बाहर खदेड़े जाने की कोई इच्छा नहीं है। धन्यवाद, शेरिफ़।
मिसेज़ बैकर, अगर तुम्हें अन्य परामर्श सुनना हो, तो मुझसे आकर मिलना।
तुम दोनों को मेरी शुभकामनाएँ।
वह क्या करती है?
वह लोगों को बच्चा दिलवाने का वादा करती है
अगर वे उसका कहा माने तो, जो कि धोखेबाज़ी है। और क्रूरता भी है।
मैं इस हिस्से को सुन्न कर दूँगा।
अब, गर्भनिरोधक हटाने के बाद, तुम्हारे हॉर्मोन को रिसेट होने में
दो से तीन हफ़्ते लगेंगे।
अब, कुछ महिलाएँ मंज़ूरी मिलने के कुछ ही दिनों बाद
गर्भवती हो जाती हैं।
पर, तुम यह सब जानती हो।
यह तुम्हारा, दूसरा मौका है?
-तीसरा। -और आख़िरी।
मैं लगभग अड़तीस की हूँ।
तुम्हें यह महसूस हो रहा है?
बस दबाव महसूस हो रहा है।
भले ही यह हिस्सा सुन्न है, तुम्हें थोड़ा अजीब महसूस होगा।
हम सुनिश्चित करते हैं कि कैप्सूल थोड़ा अंदर इम्प्लांट हो
ताकि तुम्हें इससे कभी कोई असुविधा महसूस न हो।
पर ज़्यादा समय तक नहीं, क्योंकि मेरा काम हो गया है।
और यह रहा।
अब तुम गर्भनिरोधक यंत्र से आज़ाद हो।
अब तुम गर्भ धारण कर सकती हो।
धन्यवाद, मिसेज़ फ़्लोरेस।
क़सम से अगर एक और इंसान ने हमें बधाई दी...
मुझे गर्भवती करो। अभी।
जी, मैडम।
-रुको, रुको, रुको। -क्या हुआ?
पिछली कोशिश याद है?
एक समय में, यह काम जैसा महसूस होगा।
पर सबसे मज़ेदार काम होगा।
गर्भावस्था के अवसर का समय दिन 364 घंटे 17 मिनट 35
गर्भावस्था के अवसर का समय दिन 342 घंटे 22 मिनट 14
हमें चार कोशिशों के बाद ही आख़िरकार मंज़ूरी मिली थी,
तो अभी तुम्हारा समय है।
हाँ, यही उम्मीद है।
शेरिफ़ बैकर से चुराया
मेरी कज़िन चार्लीन,
उसने अपने पति को मनाया कि वह अपने लिंग को नीले रंग में रंगे।
यह कारगर हुआ?
वह गर्भवती हो गई।
मॉम
पर पक्का यह उसके नीले लिंग की वजह से नहीं हुआ था।
वह बस उसके साथ मज़ाक कर रही थी। इससे उनकी शादीशुदा ज़िंदगी के बारे में पता चल जाता है।
-हैलो, बर्नार्ड। -सुप्रभात, बर्नार्ड।
कैरन। ऐलिसन।
मैंने देखा कि तुमने हमारे बीबीएस पर
डिलीट की हुई फ़ाइलें पुनर्प्राप्त करने के बारे में लेख पोस्ट किया।
-हाँ। -तुम्हें पता है कि किसी भी आईटी-संबंधी
विषय के बारे में पोस्ट करने से पहले तुम्हें मेरी मंज़ूरी चाहिए।
मैंने सोचा कि अगर हम लोगों को ख़ुद ही
कुछ चीज़ें संभालने दें, तो मदद के लिए हमें कुछ कम कॉल आएँगी।
मैंने तुम्हारा पोस्ट डिलीट कर दिया।
मुझे कोई शक़ नहीं कि तुम्हारे इरादे नेक थे,
पर हमारी रिपोर्टिंग संरचना किसी वजह से बनाई गई है।
समझ गई।
कमीना कहीं का।
तुम्हें पता था कि तुम नियम तोड़ रही थी?
नहीं। शायद। शायद पता था।
यहाँ ज़रूरत से ज़्यादा नियम हैं।
पर, तुम ही आईटी विभाग में काम करना चाहती थी।
बात बस आईटी की नहीं है। हर जगह ज़रूरत से ज़्यादा नियम हैं।
हम विद्रोहियों को दोषी मानते हैं कि उन्होंने हमारा इतिहास मिटाया, है न?
हाँ।
तो हम उस बारे में सवाल क्यों नहीं पूछ सकते?
और अगर हमारा इतिहास खोना इतनी बुरी घटना थी, तो किसी के पास
पुराने समय की कोई पुरावस्तु होने पर
न्यायालय के गुंडे उसे खानों में क्यों भेज देते हैं?
ऐलिसन।
सच में?
मेरे साथ अपना शेरिफ़ वाला सुर इस्तेमाल करोगे?
जान, "द पैक्ट" ही हमारा इकलौता इतिहास है।
क्या होगा अगर कुछ नियम तोड़ने वालों ने ख़ुद ही यह देखने का फ़ैसला किया
कि ज़मीन के ऊपर क्या है?
अगर उन्होंने किसी तरह वह दरवाज़ा खोला, तो हम सब मारे जाएँगे।
मेरी ज़िम्मेदारियों में से एक यह सुनिश्चित करना है कि ऐसा न हो।
गर्भावस्था के अवसर का समय दिन 157 घंटे 22 मिनट 14
ऐलिसन - होल्स्टन 5 मई '26
मेरा पीरियड आ गया।
जानती हूँ। हमारे पास अब भी समय है।
तुम्हें किस चीज़ का इतना डर है?
मुझे डर है कि कोई नशेड़ी, पैरोमेनियक किशोर पटाख़ा फोड़कर
आग लगा देगा जिससे भगदड़ मच जाएगी।
बोल लिया? क्या अब मैं बोल सकता हूँ?
जबसे तुम मेयर बनी हो और हमने बैज पहने हैं,
फ़्रीडम डे बिना किसी दुर्घटना के संपन्न हुआ है। और इसे काफ़ी अरसा हो गया।
सारे डेप्युटी गश्त पर होंगे
और हर दसवें माले पर अग्निशामक टीमें होंगे।
हर गुज़रते महीने के साथ, बाहर का दृश्य धुंधला होता जा रहा है।
लंबे समय से सफ़ाई न होने का मतलब है कि हालात अच्छे हैं।
कोई नहीं चाहता कि सफ़ाई हो,
पर लोगों के लिए बाहर का दृश्य देखना ज़रूरी है।
मिसेज़ बैकर।
-हैलो। -मैं तुम्हें ही ढूँढ रही थी।
-तुम गर्भवती हो गई? -अभी नहीं।
पर मुझे खेद है कि मुझे तुम्हारी मदद नहीं चाहिए।
-अपना ख़याल रखना। -अरे, नहीं, नहीं, नहीं।
मैं तुम्हें इसलिए नहीं ढूँढ रही थी। मैं तुम्हें अकेले में कुछ पूछना चाहती हूँ।
अरे, मुझे "फ़्रीडम डे" शब्दों से नफ़रत है। यह इतना सरल है।
"विद्रोह ख़त्म करने वाला डे" ज़्यादा सटीक है।
मैम, तुमने कहा था कि तुम कुछ पूछना चाहती हो।
तुमने वह क्यों किया?
क्योंकि मैं नहीं चाहती कि वे सुनें।
कौन?
अरे, और किसके पास सुनने वाले लोग हैं?
जूडिशल?
क्या तुमने कभी सोचा कि जो सर्वर उन्होंने मिटाए, उनमें क्या था?
उन किताबों में जो उन्होंने जला डाले? और क्या वह वाक़ई विद्रोहियों ने ही किया था?
-मुझे काम पर जाना चाहिए। -अरे, कृपया।
मैंने तुम्हें यहाँ यूँ ही नहीं बुलाया है।
मैंने सुना है कि तुम्हारे मन में भी
सवाल उठते हैं?
तुम्हें यह किसने बताया?
हम ज़मीन के नीचे क्यों रहते हैं?
बाहर सच में क्या हुआ था?
-अब मैं जा रही हूँ। -एक आख़िरी सवाल।
तुम्हें सच में लगता है कि वे चाहेंगे कि तुम जैसी महिला के बच्चे हों?
तीन बार असफल हुए?
उसने यही कहा... यह सोची-समझी योजना लगने लगी है।
ठीक है। अब वह आधिकारिक रूप से अजीब इंसान से
पूरी तरह से सनकी इंसान बन गई है।
मुझे ग्लोरिया के पास एक साइक टीम को
-भेजना चाहिए। -नहीं। उसने बस...
बस क्या? कुछ ऐसा कहा जिससे तुम परेशान हो गई?
वह और उसका पति माता-पिता नहीं बन सके।
वह चाहती है कि तुम इसका कारण पता करो।
तुम अपना गर्भनिरोधक यंत्र निकलवा चुकी हो, ऐली।
उन लोगों की तरह जिनके पास मंज़ूरी है, हमारे पास भी माता-पिता बनने का उतना ही अवसर है।
-समझी? -ठीक है।
तुम्हें यह सुनकर अच्छा नहीं लगेगा।
हमारे दोस्त जॉर्ज ने एक और टिकट जमा की है। अंदाज़ा लगाओ यह लेने की अब किसकी बारी है।
वह मिड्स में प्रोग्रामर है और बाज़ार में उसकी मरम्मत की दुकान भी है।
-तुम्हें क्यों जाना होगा? -सभी फ़्रीडम डे पर छुट्टी ले रहे हैं।
और चूँकि तुम काम कर रहे होगे, मैंने सोचा कि मैं भी सेवा के लिए तैयार रहूँगी।
पर वह चाहता है कि मैं सुबह ही वहाँ पहुँचूँ,
जिसका मतलब है मुझे आज रात ही नीचे जाकर हॉस्टल में एक कमरा लेना होगा।
जिसका यह भी मतलब है कि आज शाम को हम सेक्स नहीं कर सकेंगे।
-जान। -जानती हूँ, जानती हूँ। मैं शांत रहूँगी।
-यहाँ नहीं। -हाँ, यहीं।
-जान। मार्न्स... -चलो जल्दी ख़त्म करें।
ठीक है।
कोई बात नहीं। कोई बात नहीं।
शेरिफ़
अरे, वाह।
अगर अब मैं गर्भवती नहीं हुई, तो कभी नहीं हूँगी।
मैं तुमसे पहले ऊपर पहुँचकर बाहर का दरवाज़ा खोल दूँगा
और ज़हर को साइलो के अंदर घुसने दूँगा!
इतनी जल्दी नहीं, विद्रोही!
संस्थापकों के नाम पर!
कंप्यूटर की मरम्मत
ऐलिसन बैकर?
हाँ। पक्का तुम...
मैं काफ़ी अरसे से तुमसे मिलने के इंतज़ार में था।
फ़्रीडम डे के दिन तुम्हें यहाँ नीचे बुलवाने के लिए माफ़ी चाहूँगा।
मैं कॉल पर हूँ। मेरे पति काम पर हैं, इसलिए...
मैंने भी यही सोचा था, चूँकि वह शेरिफ़ हैं।
इसलिए मुझे लगा कि तुम यहाँ आ सकोगी।
मैं समझी नहीं। मैं क्या मदद कर सकती हूँ?
हाँ। मैंने डिलीट की हुई फ़ाइलों को पुनर्प्राप्त करने के बारे में तुम्हारा पोस्ट पढ़ा था।
मुझे लगा कि वह पोस्ट जल्द ही डिलीट हो जाएगा, इसलिए मैंने उसे प्रिंट करवा लिया।
-पक्का तुम्हें काफ़ी बड़ी कीमत चुकानी पड़ी होगी। -हाँ, पर यह इस लायक था।
मैंने काफ़ी कुछ जाना।
पर मैं तुमसे मिलना चाहता था, इसलिए मैंने तुमसे मिलने की उम्मीद में
मरम्मत का अनुरोध किया।
बेशक़, उन्होंने तुम्हारे अलावा बाकी सबको भेज दिया। तब मैंने सोचा कि चूँकि छुट्टी का दिन होगा...
तुमने सीधे मुझे भेजने का अनुरोध क्यों नहीं किया?
मैं संदेह पैदा नहीं करना चाहता था।
कौन संदेह करेगा?
पुरावस्तुओं पर किसने क़ानून लिखा था?
तुम जूडिशल को लेकर चिंतित हो?
बाकी सभी नहीं हैं?
क्या यह किसी पुरावस्तु के बारे में है?
वही तो बात है। मुझे नहीं पता।
एक साल पहले,
एक आदमी यह लेकर आया था।
कहा कि उसे यह एक अलमारी में कालीन के नीचे मिला था।
मैंने इसे कनेक्ट किया और ऐसा लगा कि यह खाली था।
फिर मैंने तुम्हारे पोस्ट का अनुसरण किया...
यंत्र कनेक्ट करें
...और मैं इसकी मेमोरी देखने में सफल रहा।
स्कैन हो रहा है
यह कहता है कि ज़्यादातर ड्राइव इस्तेमाल में है, पर मुझे कोई फ़ाइल नहीं मिल रही।
इसमें कुछ तो है। बस मुझे पता नहीं कि उसे कैसे हासिल करना है।
बस पुरानी पारिवारिक रेसिपी हो सकती हैं।
तो फिर वे बेहद पुरानी पारिवारिक रेसिपी होंगी।
मैंने आईटी में लॉग की जाँच की।
इस सीरियल नंबर का कोई रिकॉर्ड नहीं है।
बेशक़, लॉग विद्रोह के बाद शुरू हुआ था।
तुम्हें लगता है कि यह ड्राइव 140 सालों से भी ज़्यादा पुराना है?
यह असंभव है। सारे ड्राइव विद्रोह में तबाह हो गए थे।
शायद एंट्री में कोई ग़लती हुई होगी।
या शायद नहीं।
यह निर्देशिका पर नाम का पता लगाने जितना ही सरल हो सकता है।
मैं कोशिश करूँ?
क्या मैं कोई मदद कर...
चुप रहने से काफ़ी मदद होगी।
-फ़्रीडम डे मुबारक हो। -फ़्रीडम डे मुबारक हो, मेयर।
आप सबसे मिलकर बेहद ख़ुशी हुई।
कोई अंदाज़ा कि 18 का क्या मतलब है?
अह-अह।
-तुम्हारे पास आवर्धक ग्लास है? -हाँ।
एक सौ चालीस साल पहले
आज ही के दिन
छह बजकर
छह मिनट
और छह सेकंड पर।
यही वह समय है जब हमने दोबारा हमारी आज़ादी हासिल की थी।
हम विद्रोह के आतंक को याद करने के लिए
इस वर्षगांठ पर इकट्ठा हुए हैं।
अगर वे सफल हुए होते,
अगर उन्होंने बाहरी दुनिया का दरवाज़ा खोल दिया होता,
अभी हम में कोई भी यहाँ मौजूद नहीं होता।
हमारे संस्थापकों की कृपा से, वे सफल नहीं हुए।
पर वे हमारा इतिहास मिटाने में सफल हो गए।
कुछ इससे ज़्यादा शक्तिशाली है?
मेरे पास बस यही है।
ये अक्षर हैं, पर...
एटी501334 लाइब्रेरी
शायद "लाइब्रेरी" लिखा है।
उन्होंने हमारे कंप्यूटर ड्राइव तबाह कर दिए।
उन्होंने हमारी फ़ाइलें तबाह कर दीं और हमारी लाइब्रेरियों की सारी किताबें जला दीं।
ढूँढ रहे हैं डी/डायरेक्टरी/ "कमबख़्त बड़ा रहस्य"
यंत्र का नाम: 18 - टाइप: डेटा रीड: हाँ- चीज़ें: 269
साइलो-ब्लूप्रिंट अक्टूबर 12, साइलो साल 98
पर उन्हें रोक दिया गया।
हमारे बहादुर पूर्वज जीत गए।
माले 1 - 20 ऊपरी माले लोड हो रहे हैं...
यह देखो।
नहीं देखूँगी।
तुम्हें भी नहीं देखना चाहिए।
तुम्हें इसे तबाह कर देना चाहिए।
तबाह कर देना चाहिए? तुम मज़ाक कर रही हो? यह शानदार है...
यह एक पुरावस्तु है। इसे अपने पास रखना भी ग़ैर-क़ानूनी है।
पर जो सब हम नहीं जानते हैं, यह उसकी कुंजी हो सकती है।
-हमें देखना होगा... -वे तुम्हें इसके लिए साइलो से बाहर भेज सकते हैं।
क्या तुम अपने पति को बता दोगी?
बस इसे तबाह कर दो।
और उनकी इस महान जीत का जश्न
ख़ुशियों के साथ मनाना चाहिए।
हॉर्न बजाकर जश्न मनाना चाहिए।
यह रास्ता कहाँ जाता है?
वर्गीकृत सुरंग
और इसे मौन धारण करके याद किया जाना चाहिए।
वह आवाज़ सुनो जो बज रही है
वह हमें पुकार रही है
अपने कर्तव्यों की याद दिलाने के लिए
आवाज़ों को गाते सुनो
इतनी तेज़ और गर्वित आवाज़ें
आज़ादी की सुंदरता की प्रशंसा करो
उठती रोशनियों को देखो
लंबी रात, उठो...
माफ़ करना। मैं बस...
मैं बस सीढ़ियाँ चढ़कर थक गई हूँ।
शायद अगर मैं दिन भर बैठी नहीं रहती, तो मैं ज़्यादा चुस्त होती।
कोई बात नहीं।
बस कह रही हूँ कि मैं थक गई हूँ।
हाँ।
क्या तुम सीढ़ियाँ चढ़कर थक गई हो,
या फिर कोशिशें करके...
थक गई हो?
हमारे पास अब भी थोड़ा समय है।
पक्का अब तुम्हें मज़ा नहीं आता होगा।
बात मज़े की नहीं है।
मुझे बच्चा चाहिए।
मुझे भी।
जॉर्ज के साथ काम कैसा रहा?
मैं उसकी मदद नहीं कर सकी।
शायद वह बस अकेलापन महसूस करता है।
वह बस अन्य कंप्यूटर विशेषज्ञों से बातें करना चाहता है।
पता नहीं मैंने कुछ ग़लत खा लिया
या मुझे सर्दी होने वाली है, पर मेरी तबियत ख़राब लग रही है।
तो फिर घर जाओ। मैं बर्नार्ड को बता दूँगी।
धन्यवाद।
जल्दी ठीक हो जाना।
अंदर आओ।
मुझे उम्मीद थी कि तुम वापस लौटोगी।
वे क्यों नहीं चाहते कि हमें बच्चे हों?
-बर्नार्ड अच्छा बर्ताव कर रहा है? -मैं उससे मिली ही नहीं।
मैं कल काम से छुट्टी लूँगी। बाज़ार जाऊँगी।
तुम्हें क्या चाहिए? मैं किसी पोर्टर को भेज सकता हूँ।
मैं बस थोड़ा घूमना चाहती हूँ।
थोड़ी कसरत करना चाहती हूँ।
मन हल्का करना चाहती हूँ...
ज़रूर। हाँ।
यह अच्छा विचार है।
मैं सब कुछ देखना चाहती हूँ।
मेरा दिमाग़ थक गया है।
यह कहने की ज़रूरत नहीं है, पर हमें इस बारे में किसी को नहीं बताना चाहिए।
यह कहने की ज़रूरत नहीं है।
तुम दोबारा कब आ सकती हो?
पता नहीं।
यह क्या है?
पता नहीं।
आख़िरी?
जेन कार्मोडी सफ़ाई 13 सितम्बर, साइलो साल 97
ए! दाईं तरफ़ चलो।
तुम्हें देर हो गई।
समय का ख़याल ही नहीं रहा।
क्या तुमने काफ़ी खरीददारी की? हमारे सारे पैसे उड़ा दिए?
अरे, हाँ। काश। अगली बार।
डॉक्टर ने मुझे संदेश भेजा।
वह केवल 11 बजे ही हमसे मिल सकता है।
पर, कुछ भी संभव है। तकनीकी तौर पर हमारे पास अब भी कुछ घंटे हैं।
कोई बात नहीं।
मैं सुबह देर से उठूँगी, तो मैं तुमसे वहीं मिलूँगी।
ए। तुम ठीक हो?
नहीं।
पर ठीक हो जाऊँगी।
गर्भावस्था के अवसर का समय दिन 00 घंटे 07 मिनट 44
-ए, कैरन। -ए।
ऐलिसन कहाँ है?
उसने एक पोर्टर द्वारा नोट भिजवाया कि उसकी तबियत ख़राब है।
-धन्यवाद। -ज़रूर।
हमें बात करनी होगी।
-क्या हो रहा है? -बैठो।
-तुम ठीक हो? -कृपया, बैठो।
मैं तुमसे कल रात को ही बात करने वाली थी,
पर मुझे पक्का यक़ीन नहीं था कि तुम वह सुन पाते जो मुझे कहना है।
तुम हमेशा मेरी बात नहीं सुनते हो, जान।
तुम क्या कह रही हो?
-मैं हमेशा सुनता हूँ... -बातें करने का मतलब सुनना नहीं होता है।
क्योंकि तुम एक पुलिसवाले हो, मुझे लगा कि मुझे तुम्हें कोई सबूत दिखाना होगा।
किस चीज़ का सबूत?
मैं तुम्हें नहीं बता सकती कि मुझे यह कैसे पता चला, पर...
वे हमें कभी माता-पिता बनने देने वाले नहीं थे।
-क्या? -हम...
मैं वैसी महिला नहीं हूँ जिसे वे माँ बनने देना चाहते हैं।
कौन "वे"?
द पैक्ट के नियमों को बहाल रखने वाले।
उन्हें विनम्र, आज्ञाकारी लोग चाहिए।
मैंने डॉ. लेनर्ड को तुम्हारा गर्भनिरोधक यंत्र निकालते देखा था।
-नहीं, नहीं देखा था। -मैं वहीं था।
वह एक पर्दे के पीछे खड़ा था।
-तुमने नहीं देखा वह क्या कर रहा था। -ऐलिसन...
मैं तुम्हें भरोसा दिलाती हूँ,
उसने मेरा गर्भनिरोधक यंत्र नहीं निकाला था।
तुम्हें यह कैसे पता?
क्योंकि मैंने ख़ुद अभी-अभी निकाला।
तुमने क्या किया?
इस पर दबाव बनाए रखो और हिलना मत।
ए।
-तुम्हें अभी चलना होगा। -क्या?
ऐलिसन की हालत गंभीर है।
-अच्छा हुआ। शेरिफ़! -नहीं। ऐलिसन को चोट लगी है।
ऐलिसन कैफ़ेटेरिया में है।
यह सब सच नहीं है। तुम लोगों को दिख रहा है?
वे तुम लोगों को यहीं कैद करके रखना चाहते हैं, इसलिए वे तुमसे झूठ बोल रहे हैं।
बाहर हरियाली है। हरे पेड़ हैं। नीला आसमान है।
हवा में कुछ चीज़ें उड़ रही हैं।
क्या कोई मुझे सुन नहीं रहा है?
वे हमें यहाँ कैद करके रख रहे हैं।
-यह डिस्प्ले एक झूठ है। -ऐलिसन।
-ऐलिसन। मेरे साथ चलो। -वे हमें... नहीं।
-मेरी बात सुनो। -हमने तीन...
-हमने तीन बार कोशिश की। मुझे पता है यह दुखद है। -मैं पागल नहीं हूँ!
-ऐसा बर्ताव क्यों कर रहे हो मानो मैं पागल हूँ? -बेशक़, नहीं हो।
ऐलिसन, मेरे कई मरीज़ों का दिमाग़ी संतुलन बिगड़ा है।
मेरा दिमाग़ी संतुलन बिगड़ा नहीं है।
तुम्हारा ख़ून बह रहा है, जान।
-और तुम्हें... -नहीं!
नहीं। बस... मैंने इस बारे में काफ़ी सोचा है, समझे?
कृपया। बस समझ लो कि और कोई रास्ता नहीं है।
मुझे माफ़ कर दो, जान।
शांत हो जाओ।
-शांत हो जाओ। -मैं बाहर जाना चाहती हूँ!
मैं बाहर जाना चाहती हूँ।
हे भगवान।
-कोई तो उपाय होगा। -नहीं है।
हम कह सकते हैं कि वह परेशान थी या उसने ग़लती से कहा या लोगों ने ग़लत सुना।
वहाँ कई लोग मौजूद थे। उन्होंने सब कुछ सुना।
-शायद हम... -हम उन्हें रिश्वत दे सकते हैं, मार सकते हैं।
नहीं, हद है।
द पैक्ट के अनुसार अगर तुम्हें लगता है कि तुम्हें ग़लत सुना गया है, तो तुम सुनवाई का अनुरोध कर सकते हो।
ऐलिसन को नहीं लगता कि उसे ग़लत सुना गया।
क्या तुम इस बारे में सोचना भी नहीं चाहते?
बेशक़ चाहता हूँ!
तुम्हें नहीं लगता मैं बार-बार सोच चुका हूँ? मैं कुछ नहीं कर सकता।
अंत में द पैक्ट का एक ही नियम है,
कि यह मत कहो कि तुम बाहर जाना चाहते हो वरना तुम्हें बाहर भेज दिया जाएगा।
क्या कोई और भी इसमें शामिल है? जिसने उसके दिमाग़ में यह शक़ भरा?
उसने 17 माले की एक प्रजनन परामर्शदाता से बात की थी। ग्लोरिया हिल्डेब्रान्ड्ट।
और उसने क्या कहा?
उसने स्वीकार किया कि उसी ने ऐलिसन की कानों में यह भरा था
कि वे नहीं चाहते कि हमारे बच्चे हों।
कौन "वे?"
उसे नहीं पता।
वह बस नाराज़ है कि वह और उसका पति माता-पिता नहीं बन सके।
जो कहना है, स्टेशन में जाकर कहना।
हमने बाज़ार से उस पुरुष, जॉर्ज विल्किन्स को भी गिरफ़्तार किया।
वह कंप्यूटर की मरम्मत की दुकान चलाता है।
ऐलिसन ने छुट्टी के दिन उसकी तकनीकी मदद की थी।
वह कल खरीददारी करने गई थी। मुझे लगा कि शायद वह उससे मिलने गई थी।
पर विल्किन्स ने कहा कि ऐलिसन दोबारा कभी उसके पास नहीं आई थी।
जूडिशल टीम ने उसके दुकान की तलाशी ली, पर उन्हें कुछ नहीं मिला।
तो फिर क्यों?
ऐलिसन काफ़ी जज़्बाती है।
पर माँ न बन पाना...
शायद उससे बस यह बर्दाश्त ही नहीं हुआ।
होल्स्टन, ज़रूरी नहीं है कि तुम बाकी की कार्रवाई के लिए यहाँ मौजूद रहो।
मैं शेरिफ़ हूँ।
पक्का तुम यह किसी और को करने नहीं देना चाहते?
-यह नौकरी स्वीकार करते समय मैंने क़सम खाई थी। -जानती हूँ, पर सभी...
क़सम की क्या अहमियत रह जाएगी अगर मैं बस आसान वक़्त में ही उस पर टिका रहूँ?
दो दिनों की छुट्टी, सिवाए आवश्यक सेवाओं के।
आगंतुकों के लिए ऊपर के कमरे खोल दो।
चूँकि यह अरसे बाद होगा, आम हालातों के मुक़ाबले भीड़ की तादाद ज़्यादा होगी।
हम कैफ़ेटेरिया में हाज़िरी के लिए लॉटरी आयोजित करेंगे।
मुझे बेहद खेद है।
मुझे भी।
मैं पागल नहीं हूँ।
तुमने चाकू से अपना शरीर काटकर अंदर से कुछ निकाला।
हाँ और मुझे काफ़ी दर्द हुआ।
मैं डॉ. लेनार्ड के पास कैप्सूल लेकर गया था।
अरे, अच्छा? उसने क्या कहा?
वह सुरक्षा के लिए या संक्रमण रोकने के लिए अंदर डाला गया था।
कुछ ऐसा ही कारण बताया, है न?
इससे फ़र्क नहीं पड़ता है।
मुझे तुम्हें कुछ बताना है।
पर मैं चाहती हूँ कि तुम क़रीब बैठो।
-मैं नहीं चाहती कि कोई भी यह सुने। -हम अकेले हैं।
कृपया।
सबसे पहले, मुझे तुमसे प्यार है।
-यही सबसे ज़रूरी बात है। -सच में?
मुझे पता है कि तुम नाराज़ हो। मैं भी होती।
अगर मैं अतीत में लौट सकती और जो मैं जानती हूँ वह न जान पाती, तो ज़रूर हालात बदल देती।
बिना हिचकिचाए।
पर मुझे यह पता चला कि उन्होंने हमें जो बताया, वह सच नहीं है।
हम यहाँ क्यों हैं, 140 साल पहले क्या हुआ था,
क्यों और किसके बच्चे होंगे। और यह सबसे महत्वपूर्ण चीज़ें भी नहीं हैं...
तो?
-तो? -कुछ ऐसा पता चलने के बाद,
तुम्हें मुझे, मेयर जान्स, जूडिशल को बताना चाहिए था।
पर तुमने साइलो में सभी को बता दिया।
तुम्हें वे शब्द नहीं कहने चाहिए थे जिनकी वजह से तुम मरने के लिए बाहर भेजी जाओगी।
पर मुझे यही सबसे महत्वपूर्ण बात पता चली। मैं बाहर जाकर नहीं मरूँगी।
सुनो, उनके पास वह बदलने की क्षमता है जो हम स्क्रीन पर देखते हैं।
कैफ़ेटेरिया में, पूरे साइलो में, हर जगह।
-तुम क्या कह रही हो? -वे एक तस्वीर लेते हैं
और वे उसे किसी तरह से बदलते हैं।
इसलिए, हम जो बाहर देख रहे हैं, वह है ही नहीं।
वे चाहते हैं कि हम सोचें कि वही सच है।
-वह क्या है? वहाँ। -होल्स्टन।
और वह।
वे आख़िरी तीन लोग जिन्होंने सफ़ाई की थी।
या शायद वह सच नहीं है।
-अगर वहाँ बस पत्थर और झाड़ियाँ हुईं तो? -मुझे पता है मैं क्या देख रहा हूँ।
वह नहीं, जो केवल कंप्यूटर तुम्हें दिखाना चाहता है।
-वे ऐसा क्यों करेंगे? -हमें यहाँ कैद में रखने के लिए।
ठीक है।
अगर बाहरी दुनिया सच में इतनी शानदार है, तो वे क्यों नहीं चाहते कि हम बाहर जाएँ?
पता नहीं।
-पता नहीं। -ठीक है।
पर मैं ज़रूर पता लगाऊँगी। मुझे माफ़ कर दो।
-तुम यही कहती रहती हो। मैं... -ठीक है।
मैं चाहती हूँ कि तुम बस एक और बात के बारे में सोचो
और फिर तुम्हें थोड़ा सो लेना चाहिए।
मैं कहीं नहीं जाऊँगा।
लोग सफ़ाई क्यों करते हैं?
सेंसर पर से धूल और जमा हुआ मैल साफ़ करने के लिए
-ताकि हम देख सकें। -नहीं।
वे यह क्यों करते हैं?
ज़्यादातर लोग क़सम खाते हैं कि वे सफ़ाई नहीं करेंगे।
जब तुमने ब्रेंट को गिरफ़्तार किया था, उसने कहा था कि तुम्हें उसे सिर में गोली मारकर
सीढ़ियों से नीचे फेंकना होगा, क्योंकि वह सफ़ाई नहीं करने वाला था।
-और फिर उसने क्या किया? -उसने सफ़ाई की।
मुझे लगता है कि लोग सफ़ाई करते हैं क्योंकि उन्हें उम्मीद है कि किसी तरह से
वे लोगों को सच्चाई दिखा सकेंगे कि यह बस एक झूठ है।
जब मैं बाहर जाऊँगी, अगर सच में यही दृश्य दिखा, तो मैं सफ़ाई नहीं करूँगी।
मैं अलविदा कहूँगी, क्योंकि मैंने अपनी ज़िंदगी की सबसे बड़ी ग़लती की होगी।
पर अगर मैं सही हूँ
और बाहर हरियाली है और वह सुंदर है,
तो मैं अपना वूल निकालूँगी और सफ़ाई करने लगूँगी। और तुम्हें पता चल जाएगा।
और फिर मैं पहाड़ के ऊपर जाऊँगी और पता लगाऊँगी कि क्या हो रहा है।
और फिर मैं तुम्हें लेने वापस आऊँगी।
ठीक है?
होल्डिंग तीन
"ऐलिसन बैकर।
तुम पर हमारे समाज के मुख्य क़ानून का उल्लंघन करने का आरोप लगाया गया है
और दोषी माना गया है।
साइलो छोड़ने का कोई भी मौखिक अनुरोध स्वीकार किया जाता है,
पर अनुरोध वापस नहीं लिया जाता है।
एक बार मुँह से निकलने पर, यह निर्धारक है।
तुम्हें सफ़ाई करने को कहा गया है
और तुम्हें सफ़ाई की सारी सामग्रियाँ दी गई हैं,
पर तुम्हें सफ़ाई करने के लिए मजबूर नहीं किया जा सकता है।
एयर लॉक के बाहर कदम रखने के बाद, तुम क़ानून से आज़ाद होगी।"
"हमें पता नहीं हम यहाँ क्यों हैं।
हमें पता नहीं यह साइलो किसने बनाया।
हमें पता नहीं कि साइलो के बाहर सब कुछ ऐसा क्यों है।
हमें पता नहीं...
कि बाहर जाना कब सुरक्षित होगा।
हमें बस यही पता है कि हम आज बाहर नहीं जा सकते।
ऐलिसन बैकर।
साइलो के लोगों की ओर से, मुझे उम्मीद है कि तुम सफ़ाई करोगी
ताकि हम हमारे शरणस्थान के बाहर की दुनिया का नज़ारा बेहतर देख सकें
और याद कर सकें
कि यहीं रहना सुरक्षित है, वहाँ नहीं।"
तुम्हें कोई अंतिम शब्द कहने हैं?
मुझे तुमसे प्यार है।
मुझे भी।
हाँ!
दो साल बाद
तुम्हें यह देखना चाहिए।
जॉर्ज विल्किन्स, ऐलिसन इसी की मदद करने के लिए बाज़ार गई थी।
-हमने उसे लाकर पूछताछ की थी और... -हाँ, मुझे पता है वह कौन है।
पिछले साल उसका मैकेनिकल में ट्रांसफर हुआ था।
ठीक है।
नागरिक निवासी विल्किन्स जॉर्ज
वह मर चुका है। 120वें माले पर कहीं रेलिंग से नीचे गिर गया।
दुर्घटना हुई? या आत्महत्या थी?
पता नहीं।
-हैंक का क्या कहना है? -उसने ज़्यादा कुछ नहीं कहा।
किसी ने उसे गिरते नहीं देखा।
वह बात बताओ जो तुम छुपा रहे हो।
वहाँ एक इंजीनियर है जो कहती है कि उसकी हत्या हुई है।
वह इंजीनियर कहाँ है?
वह आ न सकी।
हमें यहाँ पहुँचने में एक दिन लगा। वह समय निकाल सकती थी।
उसे अचानक ज़रूरी काम आ गया।
ठीक है।
हमसे मिलना वैकल्पिक नहीं है, हैंक।
उसने कहा कि इस आदमी की हत्या हुई है। हमें उससे बात करनी होगी।
क्या काम आ पड़ा?
जनरेटर। वह उसके लिए समस्याएँ खड़ी कर रहा है।
वह क्या करती है?
वह साइलो में सभी को ज़िंदा रख रही है।
वही है।
-उसका नाम क्या है? -क्या?
उसका नाम क्या है?
जूलिएट। जूलिएट निकोल्स।
उसके और तुम्हारे बीच क्या हुआ था?
दो सालों तक, तुम अंदर से मर चुके थे।
फिर तुम जूलिएट निकोल्स से मिले।
-आख़िरकार मैंने सुनना शुरू किया। -क्या सुनना शुरू किया?
ऐलिसन की बातें। जो वह मुझे बताने की कोशिश कर रही थी।
मैं तुम्हें नहीं बताऊँगा कि वह क्या बात थी।
तुम बस यही जान लो कि मैं जाकर उसे ढूँढूँगा।
तुम उसे ढूँढना चाहते हो?
वह वहीं है।
मुझे माफ़ कर दो।
मैं तुमसे बेहद प्यार करता हूँ, कमीने बुड्ढे,
पर मैं ऐलिसन से ज़्यादा प्यार करता हूँ।
चाहे सच में वह लाश उसकी हो या न हो,
जो भी हो, बस बहुत हुआ।
मुझे सच्चाई जाननी है।
उप-शीर्षक अनुवादक: मून कलिता